बे जुथुमायावनो दाफुंनाय जागोन गोदानै तामुलपुर जिल्ला एबसु बाक्सा 25 , जुलाइ : बाक्सा जिल्ला दुलाराय बर' फरायसा आफादनि 18 थि बोसोरसालिया जथुम्मा आरो कुमारिकाता दख'रा एबसुनि 49 थि जखन्थाइ खु़ंफुंनो थाखाय रायदाव आफादखौ दाफुंनानै लानाय जाबाय । बे खेबनि बोसोरसालिया जथुम्माखौ तामुलपुर जिल्लानि कुमारिकाता बगाजुलि हालामाव खुंफुंनाय जागोन । बेनि थाखाय MLA जलेन दैमारिखौ गाहाइ मासिगिरि , समाज सिबियारि बल'राम बर'खौ मावफुं आफादगिरि आरो कुमारिकाता दख'रा एबसुनि बारग' आफादगिरि एलपिसिं नार्जारिखौ गाहाइ लिंथुमगिरि बिबान होनानै मोनसे गोख्रों रायदाव आफादखौ दाफुंबाय आरो मोनफ्रोमबो साभ - कमिटिफोरखौ दाफुंनानै लाबाय । फैगौ नभेम्बर दानाव खुंफुंजानो गोनां बाक्सा जिल्ला एबसुनि बे बोसोरसालिया जथुम्मायावनो तामुलपुर जिल्ला एबसुखौबो दाफुंनानै लानाय जासिगोन । ‌ मख'नो गोनांदि बे आफादावनो बागसा जिला एबसुआ तामुलपुर जिला एबसु आरो तामुलपुर जिला एबसु महरै मोननै जिलायाव महर मोनसिगोन । 
बाक्सा जिल्ला एबसुनि बोसोरसालिया जथुम्मा खुंफुंनो रायदाव आफादखौ दाफुंबाय